Document ID: 31987R3986

Ir-Regolament tal-Kummissjoni (KEE) Nru 3986/87
tat-22 ta’ Diċembru 1987
li jemenda Regolamenti varji dwar l-implimentazzjoni ta’ l-organizzazzjoni komuni tas-swieq fil-laħam tat-tjur bħala konsegwenza tad-dħul tan-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi i-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u ta’ l-istatistika u tat-Tariffa Komuni tad-Dwana [1], kif emendata l-aħħar bir-Regolament (KEE) Nru 3985/87 [2], u partikolarment it-tieni sotto-paragrafu ta’ l-Artikolu 15(1) miġjub fih,
Wara li kkunsidrat ir-Regolament tal-Kunsill (KEE) Nru 3907/87 tat-22 ta’ Diċembru 1987 li jemenda r-Regolament (KEE) Nru 2777/75 dwar l-organizzazzjoni komuni tas-swieq fis-settur tal-laħam tat-tjur [3] u partikolarment l-Artikolu 2 miġjub fih,
Billi, skond it-tieni sotto-paragrafu ta’ l-Artikolu 15(1) tar-Regolament (KEE) Nru 2658/87, iridu jitwettqu mill-Kummissjoni addattamenti ta’ natura teknika ta’ l-atti tal-Komunità b’referenza għan-nomenklatura magħquda; billi jridu jitwettqu emendi ta’ sustanza b’mod konformi mal-proċedura preskritta fl-Artikolu 17 tar-Regolament tal-Kunsill (KEE) Nru 2777/75 [4] skond l-Artikolu 2 tar-Regolament (KEE) Nru 3907/87;
Billi numru kbir ta’ Regolamenti fis-settur tal-laħam tat-tjur iridu jiġu addattati b’mod tekniku u rigward ċerti punti ta’ sustanza għandu jitqies l-użu tan-nomenklatura magħquda l-ġdida bbażata fuq is-Sistema ta’ Deskrizzjoni Armonizzata u l-Kodifika ta’ l-Oġġetti li hija maħsuba biex tbiddel il-Konvenzjoni tal-15 ta’ Diċembru 1950 dwar in-Nomenklatura għall-Klassifika ta’ l-Oġġetti fit-Tariffi tad-Dwana;
Billi, minħabba fin-numru u l-kontenut tat-test li jsejjaħ għal addattamenti bħal dawn, ir-Regolamenti kollha li jridu jiġu addattati għandhom jinġabru fi gruppi f’Regolament wieħed ta’ emenda;
Billi l-miżuri pprovduti f’dan ir-Regolament huma bi qbil ma’ l-opinjoni tal-Kumitat ta’ Ġestjoni tal-Laħam tat-Tjur u tal-Bajd,
ADOTTAT DAN IR-REGOLAMENT:
Artikolu 1
L-Artikolu 1 tar-Regolament tal-Kummissjoni (KEE) Nru 565/68 ta’ l-24 ta’ April 1968 dwar li ma jiġux iffissati ammonti addizzjonali għal tiġieġ, papri u wiċċ maqtula u importati mill-Polonja [5], kif l-aħħar emendat bir-Regolament (KEE) Nru 2039/73 [6], huwa hawnhekk mibdul b’dan li ġej:
"Artikolu 1
L-imposti ffissati skond l-Artikolu 3 tar-Regolament tal-Kunsill (KEE) Nru 2777/75 m’għandhomx jiżdiedu b’ammont addizzjonali rigward importazzjonijiet tal-prodotti li ġejjin li jaqgħu taħt is-sottointestatura ex2007 tan-nomenkaltura magħquda li joriġinaw u jiġu mill-Polonja:
(a) Tiġieġ ta’ l-ispeċi Gallus domesticus, mhux imqattgħin biċċiet:
- Imnittfa u bil-ġewwieni mneħħi, bl-idejn u s-saqajn, magħrufa bħala "83 % tiġieġ",
- Imnittfa u mnaddfa, mingħajr idejn u saqajn imma bl-għenuq, il-qlub, il-fwied u l-qnieżaħ, magħrufa bħala "70 % tiġieġ",
- Imnittfa u mnaddfa, mingħajr idejn u saqajn u mingħajr l-għenuq, il-qlub, il-fwied u l-qnieżaħ, magħrufa bħala "65 % tiġieġ", jew ippreżentati mod ieħor;
(b) Papri, mhux imqattgħin biċċiet:
- Imnittfa, bid-demm imneħħi, bil-ġewwieni mneħħi imma mhux imnaddfa, magħrufa bħala "85 % papri",
- Imnittfa u mnaddfa, mingħajr idejn u saqajn imma bl-għenuq, il-qlub, il-fwied u l-qnieżaħ, magħrufa bħala "70 % papri",
- Imnittfa u mnaddfa, mingħajr idejn u saqajn u mingħajr l-għenuq, il-qlub, il-fwied u l-qnieżaħ, magħrufa bħala "63 % papri", jew ippreżentati mod ieħor;
(b) Wiżż, mhux imqattgħin biċċiet:
- Imnittfa, bid-demm imneħħi, imma mhux imnaddfa, bl-idejn u s-saqajn, magħrufa bħala "82 % wiżż",
- Imnittfa u mnaddfa, mingħajr idejn u saqajn, bil-qlub u l-qnieżaħ jew mingħajrhom, magħrufa bħala "75 % wiżż", jew ippreżentati mod ieħor;"
Artikolu 2
L-Artikolu 1 tar-Regolament tal-Kummissjoni (KEE) Nru 2261/69 tat-13 ta’ Novembru 1969, dwar li ma jiġux iffissati ammonti addizzjonali għall-importazzjonijiet ta’ papri u wiżż mir-Rumanija [7], kif emendat l-aħħar bir-Regolament (KEE) Nru 2039/73, huwa hawnhekk mibdul b’dan kif ġej:
"Artikolu 1
It-taxxi (levies) fissati skond l-Artikolu 3 tar-Regolament tal-Kunsill (KEE) Nru 2777/75 m’għandhomx jiżdiedu b’ammont addizzjonali rigward importazzjonijiet tal-prodotti li ġejjin li jaqgħu taħt is-sottointestatura ex0207 tan-nomenkaltura kombinata li joriġinaw u jiġu mir-Rumanija:
(a) Papri, mhux imqattgħin biċċiet:
- Imnittfa, bid-demm imneħħi, bil-ġewwieni mneħħi imma mhux imnaddfa, bl-idejn u s-saqajn, magħrufa bħala "85 % papri",
- Imnittfa u mnaddfa, mingħajr idejn u saqajn imma bl-għenuq, il-qlub, il-fwied u l-qnieżaħ, magħrufa bħala "70 % papri",
- Imnittfa u mnaddfa, mingħajr idejn u saqajn u mingħajr l-għenuq, il-qlub, il-fwied u l-qnieżaħ, magħrufa bħala "63 % papri", jew ippreżentati mod ieħor;
(b) Wiżż, mhux imqattgħin biċċiet:
- Imnittfa, bid-demm imneħħi, imma mhux imnaddfa, bl-idejn u s-saqajn, magħrufa bħala "82 % wiżż",
- Imnittfa u mnaddfa, mingħajr idejn u saqajn, bil-qlub u l-qnieżaħ jew mingħajrhom, magħrufa bħala "75 % wiżż", jew ippreżentati mod ieħor;"
Artikolu 3
L-Artikolu 1 tar-Regolament tal-Kummissjoni (KEE) Nru 2474/70 tas-7 ta’ Diċembru 1970 dwar li ma jiġux iffissati ammonti addizzjonali għal dundjani maqtulin importati mill-Polonja [8], huwa hawnhekk mibdul b’dan li ġej:
"Artikolu 1
L-imposti ifissati skond l-Artikolu 3 tar-Regolament tal-Kunsill (KEE) Nru 2777/75 m’għandhomx jiżdiedu b’ammont addizzjonali rigward importazzjonijiet ta’ dundjani maqtulin li jaqgħu taħt is-sottointestaturi 02071031, 02071039 u 020722 tan-nomenkaltura magħquda, li joriġinaw u jiġu mill-Polonja."
Artikolu 4
L-Annessi I u II mar-Regolament tal-Kunsill (KEE) Nru 2778/75 tad-29 ta’ Ottubru 1975 li jippreskrivi r-regoli għall-kalkolu tat-taxxa (levy) u l-prezz sluice-gate għal laħam tat-tjur [9], kif l-aħħar emendat bir-Regolament (KEE) Nru 3233/86 [10] huwa hawnhekk mibdul bl-Annessi II u III ma’ dan ir-Regolament.
Artikolu 5
L-Anness mar-Regolament tal-Kummissjoni (KEE) Nru 3011/79 ta’ l-20 ta’ Diċembru 1979 li jiffissa l-koeffiċjenti għall-kalkolu ta’ taxxi (levies) fuq prodotti mil-laħam tat-tjur u li jħassar ir-Regolament 199/67/KEE [11], kif l-aħħar emendat bir-Regolament (KEE) Nru 1507/82 [12], huwa hawnhekk mibdul bl-Anness I ma’ dan ir-Regolament.
Artikolu 6
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta’ Diċembru 1987.

Labels: 3
15
17